
Návrh uznesenia

Mestské zastupiteľstvo mesta Trnava po prerokovaní:

1. Schvaľuje
a) predloženie žiadosti o poskytnutie nenávratného finančného príspevku za účelom realizácie projektu „Revitalizácia verejných priestranstiev obytného súboru Generála Goliana v Trnave - 3. etapa a 4. etapa“, realizovaného v rámci výzvy PSK-MIRRI-008-2024-ITI-EFRR,

b) zabezpečenie finančných prostriedkov na spolufinancovanie realizovaného projektu  „Revitalizácia verejných priestranstiev obytného súboru Generála Goliana v Trnave - 3. etapa a 4. etapa“, ktorého ciele sú v súlade s platným územným plánom mesta Trnava a platným Programom hospodárskej rozvoja a sociálneho rozvoja mesta Trnava, v maximálnej výške 104 039,32 eur (8% spolufinancovanie),

c) zabezpečenie financovania neoprávnených výdavkov projektu z rozpočtu mesta Trnava.
Dôvodová správa
Žiadosť o nenávratný finančný príspevok bude predložená v rámci vyhlásenej výzvy s kódom PSK-MIRRI-008-2024-ITI-EFRR, opatrenie 2.7.4 - Podpora budovania prvkov zelenej a modrej infraštruktúry v obciach a mestách. Výzva na predkladanie žonfp bola Ministerstvom investícií, regionálneho rozvoja a informatizácie SR ako riadiacim orgánom pre Program Slovensko vyhlásená dňa 15.02.2024.
Hlavným cieľom projektového zámeru je komplexná obnova a revitalizácia verejných priestranstiev obytného súboru Generála Goliana, ktorý je významnou plochou obytného priestoru a verejnej zelene v krajskom meste Trnava, avšak v dlhodobo nevyhovujúcom stave vo vzťahu k zeleni, ale aj stavu spevnených plôch, mestského mobiliáru a verejného osvetlenia. Hlavnými cieľmi tejto obnovy je podpora tvorby a revitalizácie sídelnej zelene, obnova a posilnenie ekosystémov, biodiverzity a celkovej ekologickej rovnováhy v riešenom území, ako aj podpora ďalšieho budovania prvkov zelenej a modrej infraštruktúry.
Výsledkom projektu je vytvorenie obnoveného verejného priestoru so zlepšenou kvalitou životného prostredia rámci  regenerovaného vnútrobloku pozostávajúceho z štyroch dvorov: Dvor 6, 7, 8, 9, verejnej zelene, centrálnej osi s posilnením jeho estetickej funkcie a podporou prvkov zelenej a modrej infraštruktúry. Navrhované riešenia vo dvoroch 6-9: 

Sadové úpravy riešia doplnenie celkovej koncepcie stavebných úprav Dvora 6. Priestor dvora bude doplnený o nové výsadby nenáročných listnatých stromov. Budú vytvorené hustejšie kompaktné skupiny ponúkajúce dostatok súkromia a zároveň príjemný tieň v letných mesiacoch. Druhové zloženie nových výsadieb je vyberané s ohľadom na už existujúcu skladbu drevín, tak aby na ploche sídliska nepôsobila cudzo, ale prevažne dopĺňala už existujúce výsadby. Cieľom návrhu je minimalizovanie odtoku dažďovej vody z územia. Dažďová voda bude lokálne zvedená k novo vysádzaným stromom, čím sa zlepší lokálna mikroklíma.

UMELECKÉ DIELO- centrálna os

Ústrednou témou architektonického riešenia je fontána, ktorá síce minimalistickým, no zároveň monumentálnym spôsobom tento priestor „ovláda“. Umelecké dielo v riešenom území je navrhnuté tak, aby dotváralo užívateľský program a komponovaním prispievalo ku kvalite revitalizovaného verejného priestranstva.
Rozpočet projektu (COV navýšené o + 9,9% oproti schválenému PZ):

· celkové výdavky projektu (COV):



1 300 491,53 eur    

· nenávratný finančný príspevok (92 % z COV):
1 196 452,21  eur

· spolufinancovanie (8 % z COV):



  104 039,32 eur 

Prípadné neoprávnené výdavky, spolu s 8 %-ným spolufinancovaním celkových oprávnených výdavkov, budú hradené z rozpočtu mesta Trnava.
